stanford-oval/wikipedia huggingface dataset:
Olivia Cooke

| Olivia Cooke |
| --- | --- |
 Olivia Cooke vuonna 2018.
Henkilötiedot
Koko nimi:  Olivia Kate Cooke
Syntynyt: 27. joulukuuta 1993 (ikä 30) Oldham, Suur-Manchester, Englanti
Ammatti:  näyttelijä
Näyttelijä
Aktiivisena:  2012–
Merkittävät roolit:   Bates Motel  House of the Dragon  Turhuuden turuilla  Metallin soundi 
Aiheesta muualla
IMDb 
Olivia Kate Cooke (s. 27. joulukuuta 1993 Oldham, Suur-Manchester) on englantilainen näyttelijä. Hänet tunnetaan muun muassa Emma Decodyn roolista televisiosarjassa Bates Motel (2013–2017), Becky Sharpin roolista minisarjassa Turhuuden turuilla (2018) sekä Alicent Hightowerin roolista sarjassa House of the Dragon (2022–). Hän on esiintynyt myös elokuvissa Ouija (2014), Minä & Earl & kuolemansairas tyttö (2015), The Limehouse Golem (2016), Thoroughbreds (2017), Ready Player One (2018) ja Metallin soundi (2020).
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2014 | The Quiet Ones | The Quiet Ones | Jane Harper |
| 2014 | The Signal  | The Signal  | Haley Peterson |
| 2014 | Ouija  | Ouija  | Laine Morris |
| 2015 | Minä & Earl & kuolemansairas tyttö | Me and Earl and the Dying Girl | Rachel Kushner |
| 2016 | The Limehouse Golem | The Limehouse Golem | Elizabeth “Lizzie” Cree |
| 2016 | Katie Says Goodbye | Katie Says Goodbye | Katie |
| 2017 | Thoroughbreds | Thoroughbreds | Amanda |
| 2018 | Ready Player One | Ready Player One | Samantha Cooke / Art3mis |
| 2018 | Life Itself | Life Itself | Dylan Dempsey |
| 2019 | Metallin soundi | Sound of Metal | Louise “Lou” Berger |
| 2020 | Pixie | Pixie | Pixie O’Brien |
| 2020 | Little Fish  | Little Fish  | Emma Ryerson |
| 2021 | Naked Singularity  | Naked Singularity  | Lea |
| 2022 | Fireheart  | Fireheart  | Georgia Nolan (äänirooli) |

| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jaksot |
| --- | --- | --- | --- | --- |
| 2012 | Blackout | Blackout | Megan “Meg” Demoys | 3 jaksoa |
| 2012 | The Secret of Crickley Hall | The Secret of Crickley Hall | Nancy Linnet | 3 jaksoa |
| 2013–2017 | Bates Motel | Bates Motel | Emma Decody | pääosa, 44 jaksoa |
| 2018 | Turhuuden turuilla | Vanity Fair | Rebecca “Becky” Sharp | minisarja, 7 jaksoa |
| 2019 | Modern Love | Modern Love | Carla | 2 jaksoa |
| 2022 | Slow Horses | Slow Horses | Sidonie “Sid” Baker | 3 jaksoa |
| 2022– | House of the Dragon | House of the Dragon | Alicent Hightower | pääosa |
Aiheesta muualla

Olivia Cooke Internet Movie Databasessa. (englanniksi)
Nun (kirjain)

| Heprean kirjaimet |
| --- | --- |
א Alef: ב Bet
ג Gimel: ד Dalet
ה He: ו Vav
ז Zajin: ח Ḥet
ט Tet: י Jod
כ Kaf: ל Lamed
מ Mem: נ Nun
ס Samekh: ע Ajin
פ Pe: צ Tsade
ק Qof: ר Reš
ש Šin: ת Tav
vokaalimerkit · dageš
numerojärjestelmä
Nun sofit
Nun on monen seemiläisen kielen aakkoston 14. kirjain. Se sisältyy muun muassa heprealaiseen, foinikialaiseen, aramealaiseen ja arabialaiseen kirjaimistoon (ﻥ). Se on kreikkalaisen nyyn, latinalaisen N:n sekä kyrillisen Н:n edeltäjä. Kirjaimen nimi tulee käärmettä tarkoittaneesta sanasta ja sen muodon alkuperäksi on esitetty egyptiläistä käärmettä, erityisesti kobraa kuvannutta hieroglyfiä.
Nun hepreassa

Heprean kielessä nun ääntyy /n/. Kieliopillisesti se muun muassa muodostaa verbin eteen liitettynä monikon ensimmäisen persoonan futuurin. Heprealaisessa numerojärjestelmässä nunilla on lukuarvo 50.
Nun on myös yksi niistä heprean kirjaimista, jotka kirjoitetaan eri tavalla sanan lopussa: sillä on sofit- eli loppumuoto nun sofit. Nun sofitin lukuarvo on 700.
Esimerkkejä:
נוֹחַ tai נֹחַ Nóaḥ: Nooa
נתן: Natan
אָמֵן Amen: Aamen
Koodit

|  | Nun | Nun sofit |
| --- | --- | --- |
| Unicode UTF-16 | U+05e0 | U+05df |
| Unicode-nimi | HEBREW LETTER NUN | HEBREW LETTER FINAL NUN |
| HTML | &#1504; | &#1503; |
| ISO 8859-8 | 0xf0 | 0xef |
Matti-Trikoo

Matti-Trikoo Oy oli suomalainen Tampereella toiminut tekstiiliteollisuusyritys (trikookutomo ja ompelimo). Yrityksen perusti Matti Sutinen 1922 ja se toimi vuoteen 1949 saakka nimellä Matti Sutisen Kutomo Oy.
Historia

Matti-Trikoon kolmikerroksinen rapattu funkkistyylinen tehdas- ja konttorirakennus sijaitsi Viinikan liikenneympyrän pohjoisreunassa Viinikankadun ja Tehdaskadun kulmauksessa. Talo kärsi vaurioita talvisodan pommituksissa mutta sitä korjattiin ja vuonna 1950 talo sai lisäkerroksen. Vuonna 1967 valmistui vielä yksi lisäkerros ja talon kellariin rakennettiin varastotiloja. Enimmillään Matti-Trikoon palveluksessa oli vajaa 200 työntekijää.
Yrityksen pitkäaikainen toimitusjohtaja 1945–1972 oli teollisuusneuvos Eero Tuomola, jonka puoliso oli Matti Sutisen tytär Aila Sutinen.
1990-luvulla toimintansa lopettaneen tehtaan tiloissa toimi osto- ja myyntiliike. Tehdaskiinteistöstä kaavailtiin hotellia, mutta lopulta rakennus purettiin keväällä 2000.
Kirjallisuutta

Uuno Sinisalo : Matti-trikoo oy vv. 1922-1972 : 50 vuotta trikooalan tuotantoa ; julkaisu yhtiön 50-vuotispäivänä 1.11.1972. Matti-trikoo, Tampere 1972
Aiheesta muualla

Suomen Museot online: Mauno Mannelinin valokuva Matti Sutisen Kutomo Oy:n tehdassalista[vanhentunut linkki]
Vaunut.org: Tamperelainen kaupunkinäkymä vuodelta 1980, kuvassa myös Matti-Trikoon rakennus
Karttapaikka-linkki tehtaan sijaintipaikkaan
Olympiastadion

Olympiastadion on olympialaisten avajaisissa ja päättäjäisissä käytetty stadion:
Kesäolympialaiset

| 0 | 1 | 2 |
| --- | --- | --- |
|  Amsterdamin olympiastadion  Antwerpenin olympiastadion  Ateenan olympiastadion (1896)  Ateenan olympiastadion (2004)  Atlantan olympiastadion  Barcelonan olympiastadion  Berliinin olympiastadion  Helsingin olympiastadion  Lontoon olympiastadion (1908)  Lontoon olympiastadion (1948)  |  Lontoon olympiastadion (2012)  Los Angelesin olympiastadion  Melbournen olympiastadion  Méxicon olympiastadion  Montrealin olympiastadion  Moskovan olympiastadion  Münchenin olympiastadion  Pariisin olympiastadion (1900)  Pariisin olympiastadion (1924)  Pariisin olympiastadion (2024, avajaiset)  |  Pekingin olympiastadion  Rio de Janeiron olympiastadion  Rooman olympiastadion  Saint Louisin olympiastadion  Soulin olympiastadion  Sydneyn olympiastadion  Tokion olympiastadion (1964)  Tokion olympiastadion (2020)  Tukholman olympiastadion  |
Talviolympialaiset

| 0 | 1 | 2 |
| --- | --- | --- |
|  Albertvillen olympiastadion  Calgaryn olympiastadion  Chamonix’n olympiastadion  Cortina d’Ampezzon olympiastadion  Garmisch-Partenkirchenin olympiastadion  Grenoblen olympiastadion (avajaiset)  Innsbruckin olympiastadion (avajaiset)  Lake Placidin olympiastadion (1932)  Lake Placidin olympiastadion (1980, avajaiset)  |  Lillehammerin olympiastadion  Milanon olympiastadion (avajaiset)  Naganon olympiastadion  Oslon olympiastadion  Pekingin olympiastadion  Pyeongchangin olympiastadion  Salt Lake Cityn olympiastadion  |  Sankt Moritzin olympiastadion  Sapporon olympiastadion (avajaiset)  Sarajevon olympiastadion (avajaiset)  Sotšin olympiastadion  Squaw Valleyn olympiastadion  Torinon olympiastadion  Vancouverin olympiastadion  |
Operaatio Ave Maria

| Operaatio Ave Maria> Project Hail Mary |
| --- | --- |
 Kovakantinen suomennettu versio
Alkuperäisteos
Kirjailija:  Andy Weir
Kieli:  englanti
Genre:  scifi
Kustantaja:  Ballantine Books
Julkaistu:  2021
ISBN:  978-0-593-39556-1
Suomennos
Suomentaja:  Annukka Kolehmainen
Kustantaja:  Into kustannus
Julkaistu:  8.9.2022
Ulkoasu:  Kovakantinen
Sivumäärä:  443
ISBN:  9789523519695

Löydä lisää kirjojaKirjallisuuden teemasivulta
Operaatio Ave Maria (engl. Project Hail Mary) on Andy Weirin tieteisromaani, joka on julkaistu vuonna 2021.
Teoksen päähenkilö on Ryland Grace, joka on ainoa henkiin jäänyt epätoivoisesta yrityksestä pelastaa ihmiskunta ja Maa.
Teoksessa Grace ja muukalainen nimeltä Kivinen pyrkivät pelastamaan aurinkokunnan astrofagi-loiselta.
Teoksesta on tulossa elokuvaversio, jonka oikeudet Metro-Goldwyn-Mayer osti kolmella miljoonalla dollarilla.
Vastaanotto

Päähenkilön tarttuvaa innostusta tieteeseen on kehuttu. Kirjassa on vaivana "jääkaappilogiikka", joka ei ole järkeenkäypää jälkikäteen.
Gracen tapa ymmärtää asiat on kiinnostava, mutta myös heikko kohta: tarkistuslistat ovat astronauteille tärkeitä, mutta jostain syystä ne puuttuvat. Kirjassa on kohtia, joissa päähenkilön on osoitettava älykkyyttään ratkaistakseen asian, jonka ei pitäisi olla ongelma.
Oscarsborg

Oscarsborgin linnoitus sijaitsee Søndre Kaholmenin saarella Frognin kunnassa.
Oscarsborg on Norjassa Frognin kunnassa sijaitseva linnoitus. Se rakennettiin vuosina 1845–1855 Oslonvuonon Drøbakinsalmeen pääkaupungin suojaksi. Huhtikuussa 1940 linnoituksen tykit upottivat saksalaisen Blücher-risteilijän, mikä viivästytti Oslon valtausta niin, että valtionjohto ehdittiin evakuoida maasta. Oscarsborg toimii nykyisin museona ja virkistysalueena.
Aiheesta muualla

Kuvia tai muita tiedostoja aiheesta Oscarsborg Wikimedia Commonsissa
Ossian Rinne

Sulo Ossian Rinne (8. kesäkuuta 1917 Helsinki – 29. lokakuuta 2007 Helsinki) oli suomalainen insinööri, yrittäjä ja yritysjohtaja, joka sai kauppaneuvoksen arvonimen.
Rinteen vanhemmat olivat puuseppä Matti Rinne ja Hilda Maria Pirinen ja puoliso vuodesta 1943 Else Regina Jägerroos. Rinne tuli ylioppilaaksi Koulukujan yhteislyseosta 1936 ja valmistui diplomi-insinööriksi Teknillisestä korkeakoulusta 1942. Hän suoritti Suomen Rationalisoimislautakunnan työntutkimuskurssin 1945 ja Vientikoulutuksen erikoisrahaston vientiteknillisen kurssin 1963 sekä vientipäällikköseminaarin 1964. Rinne oli Tarkkuus Oy:n konepajainsinööri 1945, Ab Kemi Oy:n käyttöinsinööri Kemissä 1945–1947, sosialisoimiskomitean vientiteollisuuden tutkija 1947–1948, kansanhuoltoministeriön hintaososaston osastosihteeri 1948, Seximo Oy:n konttoripäällikkö 1948, Oy Intrans Ab:n toimitusjohtaja 1948–1954, Paperivälitys Oy:n toimitusjohtaja 1954–1961 ja Fexima Oy:n osakas ja toimitusjohtaja 1961–1977, hallituksen jäsen vuodesta 1961 ja hallituksen puheenjohtaja vuodesta 1977. 1980-luvulla Feximasta tuli merkittävä rahoituslähde Suomen Kommunistiselle Puolueelle. Rinne oli myös Oy Herimex Ab:n toimitusjohtaja vuodesta 1959. Hänellä oli lisäksi useita luottamustehtäviä. Sotilasarvoltaan hän oli reservin yliluutnantti (1968). Kauppaneuvoksen arvonimen Rinne sai 1977.
Ossian Wuorenheimo (eversti)

Erkki Ossian Wuorenheimo (28. elokuuta 1918 Jämsä – 24. lokakuuta 2015 Helsinki) oli suomalainen eversti.
Wuorenheimo ylennettiin everstiksi 1967. Hän oli Uudenmaan prikaatin komentaja 1967–1969, Sotakorkeakoulun taktiikan opettaja 1966–1967, sen yleisesikuntaosaston johtaja 1969–1973, Helsingin sotilaspiirin ja varuskunnan päällikkö 1973–1978.
Wuorenheimon ensimmäinen puoliso oli Eva Wuorenheimo, o.s. Lundberg, toinen Marja Wuorenheimo o.s. Ahokanta, kolmas Irmeli Wuorenheimo o.s. Hahl.
Oh Honey

Oh Honey on yhdysvaltalainen pop rock -yhtye, johon kuuluvat laulaja/lauluntekijä ja kitaristi Mitchy Collins, laulaja Danielle Bouchard, rumpali Robbie Ernst sekä kitaristi Ian Holubiak. Yhtye teki vuonna 2013 levytyssopimuksen Atlantic Recordsin kanssa. Oh Honeyn debyytti-EP, With Love, julkaistiin vuonna 2014. Yhtyeen debyyttialbumin on tarkoitus ilmestyä alkuvuodesta 2015.
Aiheesta muualla

Oh Honey Twitterissä
Näyteikkunan koristelu (rahoitusmarkkinat)

Näyteikkunan koristelu (engl. window dressing) on rahoitusmarkkinoilla toimivien asiantuntijoiden käyttämä todellisen taloudellisen aseman peittelyyn tai parantamiseen liittyvä toimenpide, jossa sijoitussalkun hoitaja pyrkii kalenterivuoden tai vuosineljänneksen lopun lähettyvillä hankkiutumaan eroon tappiollisista sijoituksista ja ostamaan viimeaikaisia voitokkaita sijoituksia ennen osakesalkun suoriutumiskyvyn esittelemistä asiakkaille ja osakkeenomistajille. Tällä ehostavalla toimenpiteellä pyritään raportoinnin yhteydessä saamaan portfoliosta houkuttelevamman näköinen ja peittelemään suurimpia salkun pitoajan aikana syntyneitä tappioita, mistä termi "näyteikkunan koristelu" juontaakin juurensa.
Nättinummi

Nättinummea
Nättinummi on Hepokullan pohjoispuolella sijaitseva Turun lähiö. Se sijaitsee suhteellisen korkealla kallioisella paikalla. Sen läheisyydessä on muun muassa Impivaaran uimahalli sekä Runosmäen ulkoilureitit.
Alueen on alun perin suunnitellut arkkitehti Aarne Ehojoki, mutta monien talojen julkisivuja on sittemmin uudistettu alkuperäisistä poikkeaviksi. Nättinummessa toimii päivittäistavarakauppa K-Market Nättäri ja anniskeluravintola Ekmanin Krouvi. Samasta rakennuksesta löytyvät myös päiväkoti Karusellimaa sekä Turun  Metodistiseurakunta. Muita palveluita on parin kilometrin säteellä Länsikeskuksessa sekä Raision puolella.
Kauppatorilta Nättinummeen kulkevat bussilinjat 2 ja 2B (Länsinummeen) sekä 2A ja 2C (Liljalaaksoon) (yöliikenteessä 28). Länsikeskuksen ja Runosmäen suuntaan palvelee linja 88.
Ossian Ötökkä

Ossian Ötökkä on sarjakuvahahmo, joka esiintyy harvoin Aku Ankassa. Ossianin kotikaupunki on Jätelä ja hänen ystäviään ovat muiden muassa Kille ja Kornelius. Hänen tyttöystävänsä nimi on Suvi. Ossian joutuu usein ongelmiin, esimerkiksi muurahaisarmeijan hyökkäyksen kohteeksi. Kerran Ossian luuli, että oli eksynyt Jätelästä kuuhun. Lopulta hän pääsi Jätelään ja mukaili Neil Armstrongin sanoja: "Tämä on pieni askel ihmiselle mutta suuri askel Jätelälle!".
Aiheesta muualla

Ossian Ötökkä Inducksissa
Nyrøysa

Nyrøysa sijaitsee Bouvet’nsaaren luoteisosassa.
Nyrøysa on Norjalle kuuluvan Bouvet’nsaaren laajin jäätön alue. Se muodostui vuosien 1955–1958 välisenä aikana todennäköisesti maanvyörymän seurauksena. Sen kasvillisuus poikkeaa saaren muista osista, koska siellä on paljon pioneerilajeja. Se on myös merkittävä kergueleninmerikarhun ja monien lintulajien lisääntymis- ja pesimäalue. Alue kuitenkin kuluu hiljalleen abraasion takia.
Sijainti ja geologia

Nyrøysa sijaitsee Bouvet’nsaaren luoteisrannalla. Se on saaren suurin jäätön alue. Se on noin 700 metriä pitkä, ja sen keskikorkeus on 25–40 metriä. Nyrøysaa rajoittavat sisämaassa korkeilta kallioilta kasaantuneet vyörysoramuodostelmat ja etelässä sekä pohjoisessa Westwindstrandin pienistä kivistä muodostuneet rannat. Nyrøysa syntyi vuosien 1955–1958 välisenä aikana. Koska sen kiviaines on noin 0,4–0,5 miljoonaa vuotta vanhaa, se muodostui todennäköisesti maanvyörymän seurauksena. Abraasio syö Nyrøysan pinta-alaa koko ajan.
Nyrøysan pinta on sekoitus pääosin trakyyttisestä kivestä muodostuneista laavalohkareista ja muista aineksista muodostuneista kivilohkareista. Lohkareiden välissä on kovettunutta laavaa ja soraa sekä hiekkaa, jotka ovat todennäköisesti muodostuneet huokoisen laavan mekaanisesta kulumisesta. Nyrøysan pohjois- ja eteläosien jyrkät kalliot ovat laavaa ja pyroklastista kiveä.
Luonto

Nyrøysan kasvillisuus poikkeaa Bouvet’nsaaren muusta kasvillisuudesta, sillä nuorella maa-alueella on paljon pioneerilajeja. Erityisesti Nyrøysan eteläosa on peittynyt tummaan tulivuorenkuonaan ja tuffimateriaaliin. Tortula filaris- ja Brachythecium austro-salebrosum -sammalet sekä hiirensammalet hallitsevat tällaista aluetta. Irtonaisen maaperän takia jäkäliä ei juurikaan kasva. Osassa Nyrøysaa puolestaan on kerroksittain kovaa piihappopitoista laavaa, joka lohkeilee kulmikkaiksi sileäpintaisiksi paloiksi ja tarjoaa näin jäkälille hyvän kasvualustan. Alueen valtalajit ovat Brachythecium austro-salebrosum, Usnea antarctica ja hiirensammalet. Fumarolien lämmittämät alueet antavat puolestaan rehevän kasvualustan suikero- ja savikkolapiosammalille. Lisäksi joidenkin fumarolien ympärillä esiintyy lajeja, joita ei tavata saaren muista osista.
Nyrøysa on ollut muodostumisestaan lähtien Bouvet’nsaaren merkittävin kergueleninmerikarhun lisääntymisalue. Sitä ennen saaren merikarhut lisääntyivät erityisesti pienellä Larsøyan saarella. Siellä pesii myös merkittävä määrä saaren etelänmyrskylinnuista ja muista linnuista.
Nyrøysan ja Westwindstrandin eteläiset ja pohjoiset rannat julistettiin 1997 CCAMLR:n ekosysteemin tarkkailualueeksi. Nyrøysan kuluminen aiheuttaa huolta luonnonsuojelulliselta kannalta, sillä se on saaren tärkeimpiä lintujen pesimäalueita. Todennäköisesti myssypingviinin, kultatöyhtöpingviinin, kyyhkyprionin, ohutnokkaprionin, etelänkeijun, tummatyrskynpolkijan ja etelänkihun pesintä Nyrøysalla päättyy, kun merivesi on syönyt Nyrøysan sen reunakallioita lukuun ottamatta.
Kergueleninmerikarhuja Nyrøysassa.
Maastohiihdon Suomen Cup 2022–2023

| 0 | 1 | 2 |
| --- | --- | --- |
Maastohiihdon Suomen Cup 2022–2023
| Laji | Miehet | Naiset |
Voittaja
| Kokonaiscup | Lauri Lepistö | Johanna Matintalo |
| Viesticup | Imatran Urheilijat | Vuokatti Ski Team Kainuu |
Kilpailut
Kilpailupaikat: 6
Henkilökohtaiset kilpailut: 9
Viestit: 5
← 2021–2022 2023–2024 →
Maastohiihdon Suomen Cupin kausi 2022–2023 oli kilpailusarjan 12. kausi. Se alkoi Sotkamon Vuokatista 5. marraskuuta 2022 ja päättyi Rovaniemelle 16. huhtikuuta 2023.
Kilpailut

Kilpailupaikkakunnat
Kilpailut > Miehet

| # | Päivämäärä | Paikka | Matka | Voittaja | Toinen | Kolmas | Tulokset |
| --- | --- | --- | --- | --- | --- | --- | --- |
| 1 | 5. marraskuuta 2022 |  Vuokatti | 1,3 km sprintti (v) | Lauri Lepistö, JäJä | Olli Ahonen, IU | Ike Melnits, KankKisa | Tulokset |
| 2 | 19. marraskuuta 2022 |  Taivalkoski | 1,5 km sprintti (p) | Olli Ahonen, IU | Ville Ahonen, IU | Juuso Haarala, PohtiST | Tulokset |
| 3 | 20. marraskuuta 2022 |  Taivalkoski | 15 km väliaikalähtö (v) | Joni Mäki, PohtiST | Lauri Lepistö, JäJä | Juuso Tossavainen, KEV | Tulokset |
| 4 | 21. tammikuuta 2023 |  Tampere (SM) | 15 km väliaikalähtö (v) | Remi Lindholm, IU | Joni Mäki, PohtiST | Niko Anttola, KarihVisa | Tulokset |
| 5 | 22. tammikuuta 2023 |  Tampere (SM) | 1,5 km sprintti (p) | Ristomatti Hakola, JäJä | Joni Mäki, PohtiST | Lauri Lepistö, JäJä | Tulokset |
| 6 | 12. helmikuuta 2023 |  Vantaa | 10 km väliaikalähtö (p) | Lauri Lepistö, JäJä | Ville Ahonen, IU | Joonas Sarkkinen, PHS | Tulokset |
| 7 | 31. maaliskuuta 2023 |  Inari (SM) | 10 km väliaikalähtö (p) | Iivo Niskanen, PHS | Perttu Hyvärinen, PHS | Niko Anttola, KarihVisa | Tulokset |
| 8 | 2. huhtikuuta 2023 |  Inari (SM) | 50 km väliaikalähtö (v) | Iivo Niskanen, PHS | Remi Lindholm, IU | Markus Vuorela, JäJä | Tulokset |
| 9 | 16. huhtikuuta 2023 |  Rovaniemi | 30 km yhteislähtö (p) | Ville Ahonen, IU | Markus Vuorela, JäJä | Miro Karppanen, IU | Tulokset |
Kilpailut > Miehet > Viestit

| # | Päivämäärä | Paikka | Matka | Voittaja | Toinen | Kolmas | Tulokset |
| --- | --- | --- | --- | --- | --- | --- | --- |
| 1 | 6. marraskuuta 2022 |  Vuokatti | 3x9 km (p) | Imatran Urheilijat -1 Olli Ahonen Ville Ahonen Miro Karppanen | Jämin Jänne Markus Vuorela Ristomatti Hakola Lauri Lepistö | Puijon Hiihtoseura Petteri Koivisto Joonas Sarkkinen Perttu Hyvärinen | Tulokset |
| 2 | 20. tammikuuta 2023 |  Tampere (SM) | Parisprintti (v) | Pohti Ski Team -1 Niilo Moilanen Joni Mäki | Imatran Urheilijat -1 Olli Ahonen Miro Karppanen | Vuokatti Ski Team Kainuu -1 Eero Rantala Emil Liekari | Tulokset |
| 3 | 12. helmikuuta 2023 |  Vantaa | 3x7,5 km (p) | Imatran Urheilijat -1 Ville Ahonen Remi Lindholm Miro Karppanen | Taivalkosken Metsä-Veikot 85 Heikki Korpela Oskari Hökkä Lauri Mannila | Jämin Jänne Aku Nikander Markus Vuorela Lauri Lepistö | Tulokset |
| 4 | 1. huhtikuuta 2023 |  Inari (SM) | 4x10 km (p,p,v,v) | Jämin Jänne Aku Nikander Ristomatti Hakola Markus Vuorela Lauri Lepistö | Imatran Urheilijat Olli Ahonen Ville Ahonen Remi Lindholm Miro Karppanen | Puijon Hiihtoseura -1 Joonas Sarkkinen Iivo Niskanen Perttu Hyvärinen Arttu Heikkinen | Tulokset |
| 5 | 15. huhtikuuta 2023 |  Rovaniemi | 3x7,5 km (v) | Pohti Ski Team -1 Niilo Moilanen Joel Ikonen Joni Mäki | Imatran Urheilijat Ville Ahonen Remi Lindholm Miro Karppanen | Tampereen Yritys Marko Kilp Elmeri Toivanen Waltteri Vinkanharju | Tulokset |
Kilpailut > Naiset

| # | Päivämäärä | Paikka | Matka | Voittaja | Toinen | Kolmas | Tulokset |
| --- | --- | --- | --- | --- | --- | --- | --- |
| 1 | 5. marraskuuta 2022 |  Vuokatti | 1,3 km sprintti (v) | Jasmi Joensuu, VHS | Anni Alakoski, KHS | Anni Lindroos, PargasIF | Tulokset |
| 2 | 19. marraskuuta 2022 |  Taivalkoski | 1,5 km sprintti (p) | Johanna Matintalo, PöytUrh | Katri Lylynperä, VuokattSKT | Jasmin Kähärä, VuokattSKT | Tulokset |
| 3 | 20. marraskuuta 2022 |  Taivalkoski | 10 km väliaikalähtö (v) | Kerttu Niskanen, Koitto | Mari Eder, EK-P | Anni Alakoski, KHS | Tulokset |
| 4 | 21. tammikuuta 2023 |  Tampere (SM) | 10 km väliaikalähtö (v) | Krista Pärmäkoski, IkaalUrh | Jasmi Joensuu, VHS | Eveliina Piippo, VuokattSKT | Tulokset |
| 5 | 22. tammikuuta 2023 |  Tampere (SM) | 1,5 km sprintti (p) | Johanna Matintalo, PöytUrh | Katri Lylynperä, VuokattSKT | Jasmin Kähärä, VuokattSKT | Tulokset |
| 6 | 12. helmikuuta 2023 |  Vantaa | 10 km väliaikalähtö (p) | Anni Alakoski, KHS | Vilma Nissinen, VuokattSKT | Anni Kainulainen, VHS | Tulokset |
| 7 | 31. maaliskuuta 2023 |  Inari (SM) | 5 km väliaikalähtö (p) | Kerttu Niskanen, Koitto | Johanna Matintalo, PöytUrh | Krista Pärmäkoski, IkaalUrh | Tulokset |
| 8 | 2. huhtikuuta 2023 |  Inari (SM) | 30 km väliaikalähtö (v) | Kerttu Niskanen, Koitto | Eveliina Piippo, VuokattSKT | Krista Pärmäkoski, IkaalUrh | Tulokset |
| 9 | 16. huhtikuuta 2023 |  Rovaniemi | 15 km yhteislähtö (p) | Kerttu Niskanen, Koitto | Johanna Matintalo, PöytUrh | Anne Kyllönen, KHS | Tulokset |
Kilpailut > Naiset > Viestit

| # | Päivämäärä | Paikka | Matka | Voittaja | Toinen | Kolmas | Tulokset |
| --- | --- | --- | --- | --- | --- | --- | --- |
| 1 | 6. marraskuuta 2022 |  Vuokatti | 3x6 km (p) | Kainuun Hiihtoseura Johanna Ukkola Anne Kyllönen Anni Alakoski | Vantaan Hiihtoseura Rebecca Immonen Anni Kainulainen Jasmi Joensuu | Vuokatti Ski Team Kainuu Jasmin Kähärä Eveliina Piippo Katri Lylynperä | Tulokset |
| 2 | 20. tammikuuta 2023 |  Tampere (SM) | Parisprintti (v) | Vuokatti Ski Team Kainuu -1 Jasmin Kähärä Katri Lylynperä | Ylöjärven Ryhti Elsa Torvinen Eevi-Inkeri Tossavainen | Vuokatti Ski Team Kainuu -2 Eveliina Piippo Vilma Nissinen | Tulokset |
| 3 | 12. helmikuuta 2023 |  Vantaa | 3x5 km (p) | Kainuun Hiihtoseura Heini Hokkanen Anni Alakoski Johanna Ukkola | Vantaan Hiihtoseura -1 Rebecca Immonen Marjaana Pitkänen Anni Kainulainen | Vuokatti Ski Team Kainuu Venla Järvelä Vilma Nissinen Katri Lylynperä | Tulokset |
| 4 | 1. huhtikuuta 2023 |  Inari (SM) | 3x5 km (p+v) | Vuokatti Ski Team Kainuu Vilma Nissinen Eveliina Piippo Jasmin Kähärä | Ikaalisten Urheilijat Hilla Niemelä Katariina Lonka Krista Pärmäkoski | Vantaan Hiihtoseura -1 Anni Kainulainen Rebecca Immonen Jasmi Joensuu | Tulokset |
| 5 | 15. huhtikuuta 2023 |  Rovaniemi | 3x5 km (v) | Vuokatti Ski Team Kainuu Vilma Nissinen Eveliina Piippo Jasmin Kähärä | Kainuun Hiihtoseura Johanna Ukkola Anni Alakoski Anne Kyllönen | Vantaan Hiihtoseura -1 Anni Kainulainen Jasmi Joensuu Marjaana Pitkänen | Tulokset |
Pisteet

Suomen Cupin kilpailut pisteytetään identtisesti maastohiihdon maailmancupin henkilökohtaisten kilpailujen kanssa. Pisteitä jaetaan jokaisen kilpailun 30 parhaalle oheisen taulukon perusteella. Viestikilpailuissa seuroille jaetaan kaksinkertaiset pisteet.
| Sijoitus | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Pisteet | 100 | 80 | 60 | 50 | 45 | 40 | 36 | 32 | 29 | 26 | 24 | 22 | 20 | 18 | 16 | 15 | 14 | 13 | 12 | 11 | 10 | 9 | 8 | 7 | 6 | 5 | 4 | 3 | 2 | 1 |